Radionica: Dekorativne tehnike u obnovi namještaja (nastavljački modul)
2026-03-21 09:00 - 15:00 (Europe/Zagreb) | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Želite naučiti kako starom namještaju udahnuti novi život?Pridružite nam se na stručnoj radionici dekorativne obnove namještaja i kroz praktičan rad savladajte profesionalne tehnike bojanja, patiniranja i završne obrade.
Osnovne informacije
Voditeljica: Dani Anđić, profesionalna restauratorica namještajaTrajanje: 5,5 satiFormat: Intenzivna vikend radionica (teorija + praktični rad)
Mjesto održavanja:Spomen dom Pazin – Dvorana Istra
Prijave i informacije na: obrazovanje@ckopazin.hr ili na 099 8102 050
Radionica: Dekorativne tehnike u obnovi namještaja (nastavljački modul)

Film: Grešnici
2026-03-21 20:00 - 22:00
Žanr: Triler
2h 18min

Film Grešnici osvojio je četiri nagrade Oscara®. Film je nagrađen Zlatnim globusom za najbolju originalnu filmsku glazbu, koju potpisuje Ludwig Göransson. Ako budeš stalno plesao s vragom, jednog dana će te slijediti kući. Od Ryana Cooglera, redatelja filma Black Panther i Creed sa Michaelom B. Jordanom u glavnoj ulozi, dolazi nova vizija straha: Grešnici! Pokušavajući ostaviti svoje problematične živote iza sebe, blizanci (Jordan u dvostrukoj ulozi) vraćaju se u svoj rodni grad kako bi počeli iznova, samo da bi otkrili da ih čeka još veće zlo.

Izvorni naslov: Sinners
Režiser: Ryan Coogler
Uloge: Michael B. Jordan, Jack O’Connell, Hailee Steinfeld

Kazališna zima u Istri: O životu radnice krajem dvadesetog stoljeća
2026-03-25 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Predstava “O životu radnice krajem dvadesetog stoljeća” INK-a kazališno je prekrajanje istoimenog romana Gorana Ferčeca. Kako smjestiti cijeli život u roman? Ili pola života? Ili cijeli roman na scenu?

Počevši od godine 1973. pa do 1991, roman prati velika društveno-politička previranja, ali i intimu jedne djevojke koja postaje žena. Ona je radnica u trgovini mješovite robe smještenoj između kasarne JNA i socijalističke tvornica cipela, negdje u pitomoj pustoši Panonije. Ona je supruga, majka, snaha i kolegica koja se, iako bi ponekad voljela, ne usuđuje iskoračiti iz okvira. Godine i događaji života se nižu – odlazak iz roditeljske kuće, posao, brak, djeca, kredit, nikada dovršena izgradnja kuće, godišnji odmor, proslave. Sve je obično i očekivano ali i spektakularno u slojevitosti, emocijama i duhovitosti. Ona, on, njihova djeca, roditelji, susjedi, druge radnice, radnici i vojnici; stabilizacija, inflacija, radnički štrajkovi, rasplamsavanje nacionalističkih netrpeljivosti i raspad države. I sve to u jednom malom životu, u pola života, krajem dvadesetog stoljeća, u romanu, na sceni, u svim zajedničkim sjećanjima.

Super Mario Galaxy Film
2026-04-02 11:00 - 12:45, 2026-04-02 19:00 - 21:00
Žanr: Animirani
Trajanje: 1h 38min

Početak prikazivanja: 02.04.2026.

Super Mario Galaxy Film je animirani film temeljen na svijetu Super Mario Bros. i prati Super Mario Bros. Film, koji je izašao 2023. godine i zaradio više od 1,3 milijarde dolara diljem svijeta. Oba naslova, prvi iz 2023. i Super Mario Galaxy Film producirali su Chris Meledandri iz Illuminationa i Shigeru Miyamoto iz Nintenda. Film će sufinancirati Universal Pictures i Nintendo, a Universal Pictures će ga objaviti diljem svijeta. Film Super Mario Galaxy Movie režirali su povratnici filmaši Aaron Horvath i Michael Jelenic, prema scenariju povratnika scenarista Matthewa Fogela, a Brian Tyler se vraća kao skladatelj glazbe.

Izvorni naslov: The Super Mario Galaxy Movie
Režiser: Aaron Horvath, Michael Jelenic
Uloge: Tin Rožman, Ognjen Milovanović, Fabijan Pavao Medvešek, Vini Jurčić

Koncert: Mimika Orchestra
2026-04-03 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Centar za kulturu i obrazovanje Pazin s ponosom Vas poziva na koncert Mimika Orchestra, jednog od najinovativnijih jazz-world ansambala domaće i regionalne scene!

Osnovan 2010. godine u Londonu, a danas sa sjedištem u Zagrebu, orkestar djeluje pod vodstvom skladatelja i dirigenta Maka Murtića. Mimika Orchestra prepoznata je po snažnom i filmskom zvuku koji spaja balkanske i mediteranske glazbene tradicije sa suvremenim jazzom i eksperimentalnim pristupom.Na koncertu će predstaviti i novi album „Medzotermina“, kojim zaokružuju trilogiju inspiriranu slavenskim i mediteranskim mitovima, nakon albuma Divinities of the Earth and the Waters i Altur Mur koji se bave odnosima identiteta, društva, prirode te iluzijom prosperiteta suvremenog svijeta. Album je u Nacionalovoj anketi proglašen drugim najboljim hrvatskim albumom 2025. godine.
“Najveće je čudo da orkestar poput Mimike uopće i postoji.” ( Ivan Laić, RDD )
Video: https://www.youtube.com/watch?v=GASrYZQEoaw…

Ulaznice:Pretprodaja 16,00 € ckopazin.mojekarte.hrNa dan koncerta fizički pola sata prije na blagajni 20,00 €

Ne propustite Mimika Orchestra uživo u Pazinu. Vidimo se 3. travnja u 20:00 u Centru za kulturu i obrazovanje Pazin!

#EtnoCikl #TradInEtno #MimikaOrchestra

Projekt spasitelj
2026-04-08 19:00 - 22:00
Žanr: SF
Trajanje: 2h 36min
Profesor prirodoslovlja Ryland Grace (Ryan Gosling) budi se na svemirskom brodu, svjetlosnim godinama udaljen od doma, bez ikakvog sjećanja na to tko je i kako je ondje dospio. Kako mu se pamćenje postupno vraća, počinje otkrivati svoju misiju: riješiti zagonetku tajanstvene tvari zbog koje Sunce polako odumire. Mora se osloniti na svoje znanstveno znanje i nekonvencionalne ideje kako bi spasio život na Zemlji od izumiranja… no neočekivano prijateljstvo znači da se s tim možda ipak neće morati suočiti sam.

Izvorni naslov: Project Hail Mary
Režiser: Phil Lord, Christopher Miller
Uloge: Ryan Gosling, Milana Vayntrub, Ken Leung

Festival Kalibar 08.-11.04.2026.
2026-04-08 19:00 - 2026-04-11 00:00 | RocKaštel
Festival Kalibar 2026: Pazin ponovno postaje središte književnosti i kulture
Od 8. do 11. travnja 2026. Pazin će ponovno postati središte književnih i kulturnih zbivanja zahvaljujući Kalibru – festivalu za književnost i kulturu, koji se održava u organizaciji Centra za kulturu i obrazovanje Pazin. Već četvrtu godinu zaredom festival okuplja autore, urednike, umjetnike i publiku, pretvarajući Pazin u prostor susreta suvremene književnosti, razmjene ideja i kreativnog izražavanja, pritom doprinoseći razvoju književne produkcije i jačanju kulturnog identiteta lokalne zajednice.
Kaštel kao središte festivalskih događanja
Festival se i ove godine održava u inspirativnom ambijentu srednjovjekovnog pazinskog Kaštela, lokaciji koja se pokazala idealnom za susrete autora i publike te dodatno doprinosi popularizaciji kulturne baštine. Tijekom četiri dana festivala Pazin će ugostiti 12 autora i niz voditelja programa, koji će sudjelovati u bogatom i raznovrsnom programu.
U srijedu, 8. travnja, festival započinje u opuštenom i zabavnom tonu – književnim kvizom u Rockkaštelu, koji ujedno označava i službeno otvorenje Kalibra. Prijave su otvorene na broj 092 28 77 144.
U četvrtak, 9. travnja, program započinje radionicom kreativnog pisanja „PISMO & GLAVA“ s Katjom Grcić. Radionica obuhvaća poeziju, prozu, dramu i esejistiku, s naglaskom na pisanje kao način obrade osobnih iskustava. Kroz kombinaciju teorije i prakse sudionici razvijaju vlastiti autorski glas, a namijenjena je mladima (18+) i odraslima, početnicima i onima koji već pišu. Prijave su otvorene putem e-maila: cmalarm.pazin@gmail.com.
Program se nastavlja otvorenjem izložbe Vladimira Tomića Moska, svestranog umjetnika koji stoji iza vizualnog identiteta biblioteke Bura (Mozaik knjiga). Izložba donosi izbor njegovih ulja na platnu, inspiriranih naslovnicama koje su obilježile recentnu književnu produkciju, a moći će se razgledati tijekom trajanja festivala. Večer donosi predstavljanje zbornika „O pričama i pričanju 2.0“ s Jelenom Marković, Ljiljanom Marks i Natašom Polgar, zatim predstavljanje knjige „Aritmija zemlje“ Mladena Blaževića te književni susret s Luce Kozinom i njezinim naslovom „Vidjet ćeš kad odrasteš“.
U petak, 10. travnja, program otvara radionica s Katjom Grcić, nakon koje slijede predstavljanja knjiga „Takav neki dan“ Ive Bezinović Haydon i „Polje, slama, žudnja“ Eveline Rudan. Večer donosi i panel o romanu „Ciganin, ali najljepši“ Kristiana Novaka, koji kroz eseje, ilustracije i interaktivne elemente približavaju Kruno Lokotar, Helena de Karina, Enver Krivac i Tomislav Pletenac. Program završava uz DJ-a Lindarskog.
U subotu, 11. travnja, posljednjeg dana festivala, program ponovno započinje radionicom Katje Grcić, nakon čega publiku očekuju predstavljanja knjiga Lili Lokin „Pretežito sunčano“ i Olje Savičević Ivančević „Spontani aktivizam“. Festival će biti zaključen koncertom Tomislava Pletenca „Kaj Cave“.
Svi programi su besplatni, uključujući i završni koncert.
Službeni program festivala 08-11.04.2026.
PAZIN – KAŠTEL
Srijeda, 8. 4.
19:00 – Književni kviz
Četvrtak, 9. 4.
17:00 – Radionica kreativnog pisanja: Katja Grcić (organizacija: Alarm)
18:00 – Otvorenje izložbe: Vladimir Tomić Mosk – Bez naslova (ilustracije naslovnica za biblioteku Bura, Mozaik knjiga, 2025)
18:15 – Jelena Marković, Ljiljana Marks i Nataša Polgar: O pričama i pričanju 2.0 (zbornik u povodu stogodišnjice rođenja Maje Bošković-Stulli), moderira Ivona Orlić
19:00 – Mladen Blažević: Aritmija zemlje, moderira Jana Prević Finderle
20:00 – Luce Kozina: Vidjet ćeš kad odrasteš, moderira Ana Galant
Petak, 10. 4.
17:00 – Radionica kreativnog pisanja: Katja Grcić (organizacija: Alarm)
18:30 – Iva Bezinović Haydon: Takav neki dan, moderira Enver Krivac
19:15 – Evelina Rudan; Polje, slama, žudnja, moderira Katja Grcić
19:50 – Kruno Lokotar; Limited edition, moderira Jana Prević Finderle
20:30 – Kruno Lokotar, Helena de Karina, Enver Krivac, Tomislav Pletenac: Vodič kroz suvremenu hrvatsku književnost: Kristian Novak – Ciganin, ali najljepši
22:00 – DJ Lindarski
Subota, 11. 4.
17:00 – Radionica kreativnog pisanja: Katja Grcić (organizacija: Alarm)
19:00 – Lili Lokin: Pretežito sunčano, moderira Kruno Lokotar
19:00 – Olja Savičević Ivančević: Spontani aktivizam, moderira Kruno Lokotar
21:00 – Koncert: Tomislav Pletenac „Kaj Cave“
Pazin kao mjesto susreta književnosti
Festival Kalibar i ove godine potvrđuje Pazin kao važno mjesto susreta književnosti, umjetnosti i publike, okupljajući različite generacije autora i posjetitelja u zajedničkom prostoru dijaloga i inspiracije.

Dragan Marinković Maca: "Lajf kouč"
2026-04-12 20:00 - 22:00
“Lajf Kouč” je moćna monodrama u kojoj Dragan Marinković Maca sećira današnje društvo s brutalnom iskrenošću i humorom koji boli.
Predstava razotkriva svijet u kojem su moral, poštenje i ljubav postali relikti prošlosti.
Maca kroz lucidne monologe vodi publiku od smijeha do tišine, od ironije do samopreispitivanja.
Predstava razotkriva apsurdne civilizacije koja je zaboravila razgovarati, voljeti i saosjećati.
Maca nas podsjeća da smo izgubili smisao života u jurnjavi za stvarima koje ne trebamo, dok zanemarujemo ljude koje volimo.
“Lajf Kouč” je gorki smijeh i topla suza u istoj rečenici. Ona je dijagnoza našeg vremena, ali i poziv na buđenje. Pred nama stoji čovjek koji više nema potrebu da se dokazuje, već da progovori. On ne nudi rješenja, nego ogledalo. A u tom ogledalu – svi mi. Smijeh koji se pretvara u stid. Suza koja oslobađa. To je predstava koja se ne gleda samo očima, već i dušom
Da li je psovka postala oružje istine, a humor način preživljavanja?
“Lajf Kouč” nije predstava koja miluje… Ona udara, provocira, razbija… Ali u svakom udarcu krije se nada da još uvijek možemo biti bolji. Publika izlazi sa smijehom, ali je knedlom u grlu… Jer iza svake šale stoji pitanje: dokle ćemo još trpjeti ovaj cirkus koji zovemo život?
Glas glumca je glas generacije koje su umorne od laži, površnosti i brzine. Njegova riječ reže, ali i liječi. Predstava nije propovijed, ona je moderna filozofska molitva.
Na kraju, Maca ostaje sam pred javnošću – bez maske, bez laži, bez poziranja. I to je njegova najveća hrabrost.
“Lajf Kouč” je više od predstava. To je podsjetnik da je čovjek najveća umjetnost.

Drama
2026-04-15 20:00 - 22:00
Žanr: Komedija
Trajanje: 1h 46min

Novi film studija A24 u kojem glavne uloge tumače Zendaya i Robert Pattinson. Radnja prati Emmu (zaposlenicu knjižare iz Louisiane) i Charlieja (ravnatelja muzeja iz Londona), naizgled sretan, zaručeni par čiji se odnos počinje raspadati nekoliko dana prije vjenčanja, nakon niza neočekivanih otkrića. Tijekom druženja s drugim parom, odlučuju izgovoriti najgoru stvar koju su ikada napravili. Jedna ispovijed posebno uzdrma dinamiku odnosa i dovede u pitanje sve što su mislili da znaju jedno o drugome.

Izvorni naslov: The Drama
Režiser: Kristoffer Borgli
Uloge: Robert Pattinson, Zendaya, Alana Haim

KINO REWIND: Rekvijem za snove
2026-04-16 19:00 - 22:00
Rekvijem za snove (2000)
Beznadna ovisnost o drogi potpuno uništava nade i snove četvoro ambicioznih ljudi.
Psihološka drama Darrena Aronofskog, bazirana na istoimenom romanu Huberta Selbyja Jr.-a, prati četiri međusobno povezana lika ovisna o drogama – majku i udovicu Saru (Ellen Burstyn) ovisnu o televizijskoj emisiji, a potom i o amfetaminima kojima želi dovesti liniju u red kako bi se pripremila za (fiktivni) nastup na televiziji, zatim njenog sina Harryja (Jared Leto), heroinskog ovisnika koji sa svojim prijateljom Tyroneom (Marlon Wayans) želi postati uspješan diler te Harryjevu djevojku Marion (Jennifer Connelly), darovitu za modni dizajn, no prepuštenu narkotičkom svijetu svog partnera.
Provokativna tema narkomanske i televizijske ovisnosti u filmu dodatno podražuje gledatelja spojem frenetične montaže i očuđujućih vizualnih senzacija, kao i kombinacijom intenzivne stilizacije i naturalizma. Uz sjajne glumačke kreacije svih protagonista, valja istaknuti onu Ellen Bursyn koja je za svoju ulogu osvojila i oksarovsku nominaciju.
Režija: Darren Aronofsky
Scenarij: Hubert Selby Jr.
Uloge: Jared Leto, Ellen Burstyn, Jennifer Connelly, Marlon Wayans
Originalni naziv: Requiem For A Dream

Istrakon 2026.
2026-04-17 17:00 - 2026-04-19 17:00
Srdžbu mi, boginjo, pjevaj Istrakona, Albusa sina!
Pridružite nam se u Odiseji u kojoj ćemo se vratiti u antičku Grčku jer je tema ovogodišnjeg Istrakona “Grčka mitologija”!
Kao svake godine dosad letjeti ćemo preblizu Suncu i kroz igre, kvizove, predavanja i druge sadržaje pokušati od Pazina na jedan vikend napraviti Olimp na već poznatoj lokaciji Spomen doma.
Ne brinite se, put do Istrakona 2026. neće trajati deset godina jer će se ove godine održati od 17.-19. 4. 2026.

Tekst prenesen sa službene Facebook stranice Istrakona

Mother Mary - Ikona
2026-04-22 19:00
Mother Mary – Ikona
Žanr: Triler
Trajanje: 1h 58min
Od studija A24 dolazi priča o slavi, prijateljstvu i tajnama koje ne mogu ostati skrivene. Dvije žene. Jedna prošlost. Jedna noć koja će promijeniti sve. Uoči velikog povratničkog nastupa, legendarna pop zvijezda Mother Mary (Anne Hathaway – dobitnica Oscara® za film Les Misérables) ponovno se susreće sa svojom nekadašnjom najboljom prijateljicom i bivšom kostimografkinjom Sam Anselm (Michaela Coel), s kojom već godinama nije u kontaktu. Susret koji je trebao biti tek kratko ponovno okupljanje ubrzo otvara davno zakopane rane, potisnute tajne i neriješene emocije koje su obilježile njihov odnos. Dok se reflektori spremaju obasjati pozornicu, prošlost prijeti zasjeniti trenutak njezina velikog povratka. Film studija A24, s vrhunskom glumačkom postavom i snažnom emocionalnom pričom, vodi gledatelje iza kulisa svijeta pop-glazbe – tamo gdje se iza glamura kriju ambicija, izdaja i potraga za oprostom.
Izvorni naslov: Mother Mary
Režiser: David Lowery
Uloge: Anne Hathway, Michael Coel, Hunter Sc

Sindikat umirovljenika Hrvatske Pazin: Ples po starinski
2026-04-24 19:00 - 21:00
Sindikat umirovljenika Hrvatske Pazin ponovno vas poziva na ples po starinski

Petak, 24.04.2026.
19:00 sati
Spomen dom Pazin

Dođite zaplesati, nasmijati se i zajedno stvoriti nove lijepe uspomene uz ritmove koji nas vraćaju u neka toplija vremena.

Tango kurijera u Pazinu
2026-04-25 11:00 - 2026-04-26 14:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Što je kurijera? Autobus na istarskom. Što je Tango kurijera u Pazinu? Vikend ispunjen argentinskim tangom, divnim druženjem i zagrljajima.
Ekipa iz zagrebačke škole Tango Colectivo (colectivo = na španjolskom autobus ) Pazin će na jedan vikend pretvoriti u tango grad!
Spremamo vam radionice za apsolutne početnike kako biste zaplesali svoj prvi tango, a uz to i tehniku, radionicu i praktiku za nešto iskusnije tanguerose. Pozivamo od srca sve tango Istrijane da nam se pridruže u ovom prekrasnom vikendu pred nama.
Radionice vode: Zoran Brajković, Antonija Slamić i Magdalena Vračarić.

Raspored:
SUBOTA 25.4.
11:00 – 13:15 h Uvod u tango za apsolutne početnike ( prvi dio ) (A&Z)
17:00 – 18:00 h Tehnika za sve nivoe: Postura i hod (A&M)
18:00 – 19:30 h Radionica za naprednije plesače: Spore, romantične sacade (M&Z)
20:00 – 23:00 h Practica / isplesavanje (A&M&Z)

NEDJELJA 26.4.
11:00 – 13:15 h Uvod u tango za apsolutne početnike ( drugi dio ) (A&Z)

CIJENE:
•⁠ Uvod u tango (practica uključena)Subota: 25 € / 40 € za parSubota i nedjelja: 40 € / 70 € za par•⁠ ⁠Napredna tango radionica – 15 €•⁠ ⁠Tango tehnika (za sve nivoe) – 10 €•⁠ ⁠Samo practica – 5 €

Vikend seminar UVOD U TANGO ZA APSOLUTNE POČETNIKE: u dva termina od 120 min (uz pauze od 15 min) uvest ćemo vas u osnove plesa, korake i tehniku kretanja, te vas podučiti tango držanju – zagrljaju.Ako želiš probati tango, prijavi nam se na dvodnevnu radionicu uvoda u tango za apsolutne početnike. Ne treba ti apsolutno nikakvo predznanje. Prijaviti se možeš putem linka: https://forms.gle/xBgqtp6Yxww2u2cTA

A za ostale sadržaje, također te pozivamo da se prijaviš putem linka: https://forms.gle/xBgqtp6Yxww2u2cTA

Također, dragi naši zagrepčani, ako ste zainteresirani za malo istarskog hedonizma u kombinaciji s tangom, pišite nam i priključite nam se u ovoj ekspediciji!

FAKS Sings Festival u Pazinu
2026-04-25 18:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
U Spomen dom nam u subotu stiže FAKS Sings Festival, Međunarodni festival zborova

25.04.2026. u 18:00
Spomen dom Pazin, Velika koncertna dvorana

Očekuje vas raznolik i atraktivan repertoar u izvedbi talentiranih izvođača iz različitih krajeva Europe.

Ulaz je slobodan.

Organizator festivala je ARS CULTURA – udruga za promicanje kulture i izvedbene umjetnosti, a partneri u organizaciji su Maistra d.d., Turistička zajednica Vrsar, Turistička zajednica Rovinj – Rovigno i Turistička zajednica Središnje Istre.

FAKS festival je međunarodna manifestacija kulturnog, edukativnog i zabavnog karaktera koja je nastala s tendencijom poticanja cjeloživotnog učenja i ljubavi prema umjetnosti i kreativnom stvaralaštvu te povećanju kvalitete života amaterskih umjetnika. Festival se sastoji od međunarodnog festivala zborova u proljetnom terminu i međunarodnog festivala folklora i tradicijskih plesova u jesenskom terminu te godišnje okuplja preko 800 amaterskih umjetnika svih generacija i profesija te tako promiče međugeneracijsku solidarnost, inkluzivno uključivanje građana u amaterske glazbene aktivnosti i produkciju u cilju poticanja razvoja publike

FAKS Sings Vol.2
2026-05-06 08:00 - 17:00, 2026-05-09 18:00 - 20:00
Pazin ponovno pjeva ovu subotu! 🎶
U sklopu FAKS festivala, 9. svibnja u 18:00 sati u velikoj dvorani Spomen doma održat će se revijalni koncert zborova. ☺️
Nastupaju:
Limerick Choral Union (Irska)
Hey!RUP Chomutov (Češka)
Bartók Béla Girls’ Choir, Kodály Vocal Chamber Choir i TVT Choir (Mađarska)
te domaćini Komorni zbor Rubino i Mješoviti pjevački zbor Roženice.
Program vodi Ronald Braus 🎤
Ulaz je besplatan – dođite i uživajte u glazbenoj večeri! 🤗

KINO: Michael
2026-05-06 20:00 - 22:00, 2026-05-15 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Žanr: Biografski
Trajanje: 2h i 7min

Michael je filmski prikaz života i nasljeđa jednog od najutjecajnijih umjetnika koje je svijet ikada poznavao. Film priča priču o životu Michaela Jacksona izvan glazbe, prateći njegovo putovanje od otkrića izvanrednog talenta kao vođe Jackson Fivea, do vizionarskog umjetnika čija je kreativna ambicija potaknula neumornu težnju da postane najveći zabavljač na svijetu. Ističući i njegov život izvan pozornice i neke od najznačajnijih nastupa iz njegove rane solo karijere, film publici pruža mjesto u prvom redu s Michaelom Jacksonom kao nikada prije. Ovdje počinje njegova priča.

Izvorni naslov: Michael
Režiser: Antoine Fuqua
Uloge: Jaafar Jackson, Juliano Valdi, Colman Domingo

Predstava: "Ženski razgovori"
2026-05-08 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Već 40 godina publika diljem regije ne prestaje se smijati uz ‘Ž𝐞𝐧𝐬𝐤𝐞 𝐫𝐚𝐳𝐠𝐨𝐯𝐨𝐫𝐞’. Konačno ovu kultnu komediju možete pogledati u Pazinu.
Petak, 08.05.2026. u 20:00, Spomen dom Pazin
Tri istinske glumačke legende – 𝐒𝐯𝐞𝐭𝐥𝐚𝐧𝐚 𝐂𝐞𝐜𝐚 𝐁𝐨𝐣𝐤𝐨𝐯𝐢ć, 𝐕𝐞𝐬𝐧𝐚 Č𝐢𝐩č𝐢ć 𝐢 𝐌𝐢𝐥𝐚𝐧 𝐂𝐚𝐜𝐢 𝐌𝐢𝐡𝐚𝐢𝐥𝐨𝐯𝐢ć, na scenu donose antologijsku komediju nastalu po tekstovima velikog 𝐃𝐮š𝐤𝐚 𝐑𝐚𝐝𝐨𝐯𝐢ć𝐚.

𝐔𝐥𝐚𝐳𝐧𝐢𝐜𝐞 𝐬𝐮 𝐮 𝐩𝐫𝐨𝐝𝐚𝐣𝐢:ONLINE na: https://www.mojekarte.hr/…/kultna…/ulaznice-648752.htmlI na FIZIČKI na svim Petrol / Crodux benzinskim postajama

𝐎𝐯𝐨 𝐣𝐞 𝐩𝐫𝐞𝐝𝐬𝐭𝐚𝐯𝐚 𝐨 𝐦𝐮š𝐤𝐚𝐫𝐜𝐢𝐦𝐚 𝐯𝐢đ𝐞𝐧𝐢𝐦𝐚 𝐨č𝐢𝐦𝐚 ž𝐞𝐧𝐚: 𝐬𝐚𝐭𝐢𝐫𝐢č𝐧𝐚 𝐢 𝐝𝐮𝐡𝐨𝐯𝐢𝐭𝐚, 𝐝𝐢𝐫𝐥𝐣𝐢𝐯𝐨 𝐬𝐭𝐯𝐚𝐫𝐧𝐚, 𝐬 𝐩𝐮𝐧𝐨 𝐬𝐦𝐢𝐣𝐞𝐡𝐚, 𝐢𝐫𝐨𝐧𝐢𝐣𝐞 𝐢 𝐢𝐬𝐭𝐢𝐧𝐞.
Govoreći o raznim stereotipima u vezi s muško-ženskim odnosima, predstava otkriva kako izgleda muški svijet iz ženske perspektive, analizirajući brojne situacije iz svakodnevnog života.
Već 40 godina bez prekida, u istom sastavu – “Ženski razgovori” ubrajaju se među najdugovječnije i najpopularnije predstave na ovim prostorima. Uz antologijske rečenice Duška Radovića, šarmantnu i zabavnu glumu troje vrhunskih glumaca, publika uvijek napušta kazališnu dvoranu nasmijana.
„𝑰𝒈𝒓𝒂𝒕𝒊 𝒋𝒆𝒅𝒏𝒖 𝒑𝒓𝒆𝒅𝒔𝒕𝒂𝒗𝒖 10 𝒈𝒐𝒅𝒊𝒏𝒂 𝒋𝒆 𝒎𝒏𝒐𝒈𝒐, 𝒂 40 𝒈𝒐𝒅𝒊𝒏𝒂 𝒃𝒊𝒕𝒊 𝒏𝒂 𝒔𝒄𝒆𝒏𝒊 𝒔 𝒊𝒔𝒕𝒊𝒎 𝒑𝒂𝒓𝒕𝒏𝒆𝒓𝒊𝒎𝒂, 𝒖 𝒊𝒔𝒕𝒐𝒎 𝒌𝒐𝒎𝒂𝒅𝒖 𝒊 𝒌𝒐𝒔𝒕𝒊𝒎𝒖, 𝒏𝒂 𝒓𝒖𝒃𝒖 𝒋𝒆 č𝒖𝒅𝒂! 𝑬 𝒕𝒐 𝒔𝒆 𝒎𝒆𝒏𝒊 𝒅𝒐𝒈𝒐𝒅𝒊𝒍𝒐 𝒔 𝒑𝒓𝒆𝒅𝒔𝒕𝒂𝒗𝒐𝒎 Ž𝒆𝒏𝒔𝒌𝒊 𝒓𝒂𝒛𝒈𝒐𝒗𝒐𝒓𝒊. 𝑷𝒖𝒃𝒍𝒊𝒌𝒂 𝒏𝒂𝒎 𝒔𝒆 𝒃𝒆𝒔𝒌𝒓𝒂𝒋𝒏𝒐 𝒓𝒂𝒅𝒐𝒗𝒂𝒍𝒂. 𝑼ž𝒊𝒗𝒂𝒍𝒊 𝒔𝒎𝒐 𝒊 𝒎𝒊 𝒈𝒍𝒖𝒎𝒄𝒊, 𝒊 𝒕𝒐 𝒊𝒔𝒕𝒊𝒏𝒔𝒌𝒊. 𝑹𝒆𝒂𝒌𝒄𝒊𝒋𝒆 𝒔𝒖 𝒃𝒊𝒍𝒆 𝒈𝒐𝒕𝒐𝒗𝒐 𝒌𝒂𝒐 𝒏𝒂 𝒓𝒐𝒄𝒌 𝒌𝒐𝒏𝒄𝒆𝒓𝒕𝒊𝒎𝒂. 𝑺𝒂𝒎𝒐 𝒕𝒓𝒂𝒋𝒂𝒏𝒋𝒆 𝒐𝒅 40 𝒈𝒐𝒅𝒊𝒏𝒂 𝒑𝒐𝒕𝒗𝒓𝒅𝒂 𝒋𝒆 𝒅𝒂 𝒔𝒎𝒐 𝒐𝒅𝒍𝒊č𝒂𝒏 𝒕𝒊𝒎 – 𝒅𝒐𝒃𝒊𝒕𝒏𝒂 𝒌𝒐𝒎𝒃𝒊𝒏𝒂𝒄𝒊𝒋𝒂“, napisala je Vesna Čipčić na svom blogu.

Trajanje predstave: 85 minuta
Vidimo se

Luka Vidović Magic Show: U čemu je trik?
2026-05-10 11:00 - 13:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
🎩✨ U čemu je trik? ✨🎩
Najpoznatiji hrvatski mađioničar Luka Vidović stiže u Pazin s urnebesnim showom koji će oduševiti i djecu i odrasle! 🤗
Dođite i otkrijte kako su njegove čarolije oduševile publiku u Las Vegasu i New Yorku!
👨‍👩‍👧‍👦 Povedite cijelu obitelj na nezaboravno magično jutro!
⏰ Nedjelja, 10.05.2026. u 11:00
🎟️ Ulaznice: https://www.entrio.hr/en/event/luka-vidovic-u-cemu-je-trik-31506

Izobrazba sigurnog rukovanja i pravilne primjene pesticida – dopunski modul - POPUNJENO!
2026-05-12 17:00 - 21:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Datum i vrijeme: 12.05.2026. s početkom u 17:00 sati

Trajanje: 5 sati
Mjesto: Spomen dom Pazin, Šetalište Pazinske gimnazije 1, dvorana Istra
Ova edukacija je namijenjena poljoprivrednicima koji su već prošli osnovni modul, a kojima je istekla ili uskoro ističe potvrda.
Cijena: 15,92 € + PDV sukladno Članku 1. Pravilniku o izmjenama pravilnika o visini naknada za obavljanje poslova u skladu sa zakonom o održivoj uporabi pesticida, NN 87/2021
Literatura: Priručnik za sigurno rukovanje i pravilnu primjenu sredstava za zaštitu bilja.
Skripta – izobrazba za pesticide
Provoditelj izobrazbe: Centar za kulturu i obrazovanje Pazin, Šetalište Pazinske gimnazije 1, 52000 Pazin
Prijave i informacije:
Prijavnica za izobrazbu 12.05.2026.
Telefon: 099 8102 050
Email: obrazovanje@ckopazin.hr
Prijavite se na vrijeme i osigurajte svoje mjesto!

Izobrazba sigurnog rukovanja i pravilne primjene pesticida – dopunski modul - POPUNJENO!
2026-05-13 17:00 - 21:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Datum i vrijeme: 13.05.2026. s početkom u 17:00 sati
Trajanje: 5 sati
Mjesto: Spomen dom Pazin, Šetalište Pazinske gimnazije 1, dvorana Istra
Ova edukacija je namijenjena poljoprivrednicima koji su već prošli osnovni modul, a kojima je istekla ili uskoro ističe potvrda.
Cijena: 15,92 € + PDV sukladno Članku 1. Pravilniku o izmjenama pravilnika o visini naknada za obavljanje poslova u skladu sa zakonom o održivoj uporabi pesticida, NN 87/2021
Literatura: Priručnik za sigurno rukovanje i pravilnu primjenu sredstava za zaštitu bilja.
Skripta – izobrazba za pesticide
Provoditelj izobrazbe: Centar za kulturu i obrazovanje Pazin, Šetalište Pazinske gimnazije 1, 52000 Pazin
Prijave i informacije:
Prijavnica za izobrazbu 13.05.2026.
Telefon: 099 8102 050
Email: obrazovanje@ckopazin.hr
Prijavite se na vrijeme i osigurajte svoje mjesto!

Mjesec našeg filma: Maršal
2026-05-13 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Maršal

1999.
97 min

Policajac dolazi na otok istražiti ukazanje duha Josipa Broza Tita. Otočani i gradonačelnik, vidjevši priliku za zaradu, koriste tu pomamu za oživljavanje socijalističke ikonografije i razvoj turizma.

Režija: Vinko Brešan
Scenarij: Ivo Brešan i Vinko Brešan
Producenti: Ljubo Šikić i Ivan Maloča
Kamera: Živko Zalar
Scenografija: Mario Ivezić
Kostimografija: Vesna Pleše
Zvuk: Mladen Pervan
Originalna pjesma: Mate Matišić
Montaža: Sandra Botica Brešan
Uloge: Dražen Kuhn, Ilija Ivezić, Boris Buzančić, Ivo Gregurević, Predrag Vušović, Linda Begonja i Inge Appelt
Produkcija: Interfilm i Hrvatska radiotelevizija

Mjesec našeg filma: Uzbuna na Zelenom Vrhu
2026-05-15 18:00 - 19:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Uzbuna na Zelenom Vrhu

2017.
81′ min

Koko i njegovi prijatelji provode ljetne praznike na obalama jezera uz idilični Zeleni Vrh, družeći se i igrajući. Bajkovitu seosku idilu naruše neobični događaji koji uznemire i djecu i sve seljane: kradljivci pod okriljem noći pljačkaju kuću za kućom, odnoseći sve vrijedno što im dođe pod ruke. Kada otruju Kokovog i Maričnog psa, a policija se ogluši na prijave odraslih, djeca odluče uzeti stvar u svoje ruke i razotkriti lopove.

Režija: Čejen Černić
Scenarij: Hana Jušić
Kamera: Danko Vučinović
Montaža: Slaven Zečević
Oblikovanje zvuka: Dubravka Premar
Glazba: Dinko Appelt
Kostimografija: Emina Kušan
Scenografija: Ivan Veljača
Uloge: Marko Tocilj, Alex Rakoš, Jan Pentek, Tin Gregorić, Jakov Piljek, Lucija Philips, Sara Čolaković, Toma Serdarević, Dora Bilić, Dijana Vidušin, Ozren Grabarić
Producenti: Ankica Jurić Tilić, Hrvoje Pervan
Produkcija: Kinorama
Prodajni zastupnik: Media Move
Hrvatska distribucija: 2i Film
Potpora: Hrvatski audiovizualni centar (HAVC), MEDIA

KINO: Heidi i mali ris
2026-05-16 18:00 - 19:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Žanr: Animirani

Trajanje: 1h 19min

Topla i uzbudljiva avantura o hrabrosti, prijateljstvu i ljubavi prema prirodi. U srcu švicarskih Alpa razigrana djevojčica uživa u bezbrižnom životu sa svojim pomalo strogim, ali dobronamjernim djedom, okružena pašnjacima i veličanstvenim planinskim vrhovima. Kada spasi ozlijeđeno mladunče risa iz zamke, započinje tajno prijateljstvo koje će promijeniti sve. Ubrzo postaje jasno da pohlepni industrijalac planira izgradnju pilane koja prijeti uništiti ne samo dom malog risa nego i cijeli planinski ekosustav. Uz pomoć svoga vjernog prijatelja i hrabrog planinskog psa, djevojčica kreće na odvažnu noćnu pustolovinu kako bi vratila mladunče njegovoj obitelji u divljini – prije nego što bude prekasno.

Izvorni naslov: Heidi Rescue of the Lynx
Režiser: Aizea Roca Berridi, Toby Schwarz
Uloge: sinkronizirano

KINO: Vrag nosi Pradu 2
2026-05-16 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Žanr: Komedija
Trajanje: 1h i 59min
Početak prikazivanja: 30.04.2026.

Dvadeset godina nakon svojih kultnih uloga Mirande, Andy, Emily i Nigela — Meryl Streep, Anne Hathaway, Emily Blunt i Stanley Tucci — vraćaju se modnim ulicama New Yorka i elegantnim uredima časopisa Runway u filmu „Vrag nosi Pradu 2” studija 20th Century Studios, dugoočekivanom nastavku filmskog fenomena iz 2006. godine koji je obilježio čitavu generaciju. Film režira David Frankel, prema scenariju Aline Brosh McKenna. Producentica filma je Wendy Finerman, dok su izvršni producenti Michael Bederman, Karen Rosenfelt i Aline Brosh McKenna.

Izvorni naslov: The Devil Wears Prada 2
Režiser: David Frankel
Uloge: Meryl Streep, Anne Hathaway, Emily Blunt, Stanley Tucci

Mjesec našeg filma: Svećenikova djeca
2026-05-20 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Svećenikova djeca

2013.
93 min

Mladi svećenik don Fabijan počinje bušiti zapakirane prezervative kako bi povećao natalitet u malom mjestu na jednom dalmatinskom otoku. Udružuje se s prostodušnim trafikantom i pomahnitalim apotekarom te zajedno potajno ukidaju svu kontracepciju na otoku. Nakon početnih uspjeha, mnogih poroda i vjenčanja, stvari se počinju komplicirati. Naposljetku na otok dolazi biskup i sve postane potpuno ludo.

Režija: Vinko Brešan
Scenarij: Mate Matišić
Kamera: Mirko Pivčević
Montaža: Sandra Botica Brešan
Scenografija: Damir Gabelica
Kostimografija: Željka Franulović
Glazba: Mate Matišić
Oblikovanje zvuka: Frano Homen
Uloge: Krešimir Mikić, Nikša Butijer, Dražen Kühn, Marija Škaričić, Jadranka Đokić, Filip Križan, Zdenko Botić, Goran Bogdan, Stjepan Perić, Ana Begić, Ana Maras, Ivan Brkić, Marinko Prga, Lazar Ristovski
Producent: Ivan Maloča
Produkcija: Interfilm
Koprodukcija: Zillion film (RS)
Potpora: Eurimages
Distribucija: Continental film
Prodajni zastupnik: WIDE Management

Radionica: Izrada biljnog terarija
2026-05-22 18:00 - 20:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Vrijeme je za kreativno vrtlarenje!
Pozivamo te na posebnu kreativnu radionicu izrade biljnog terarija kojeg nosiš kući!

22.5.2026.
18:00 – 20:00 h
Pod vodstvom stručne Ivane Broskvar Mini Đardini naučit ćeš kako složiti vlastiti mini vrt u staklenci.

Što te očekuje?

• svi materijali spremni na stolu (staklenka, biljke, dekoracije, alati)
• vodič kroz izradu – korak po korak
• sloboda da na kraju kreiraš svoj unikatni terarij
• korisne upute za održavanje + pipetica za zalijevanje
• opuštena atmosfera i puno dobre energije

Ivana će s tobom paralelno izrađivati primjer kako bi sve bilo jasno i lako pratljivo, a na tebi je da pustiš maštu na volju!
Cijena: 60 € po osobi
Trajanje: cca 2 sata

Broj mjesta je ograničen – osiguraj svoje na vrijeme! Prijave na: https://forms.gle/EiyHd6eeTCbKro8t8

Dođi, opusti se i stvori nešto potpuno svoje.

I da… radimo bez rukavica. Malo ćemo zaprljati prstiće, ali kažu da je to najbolji dio!
